**Profesija - tenisa treneris**

2019.gada 21.maijā notika Krāslavas pamatskolas 6.-8.klašu klašu skolēnu **tikšanās ar tenisa treneri Alekseju Abramovu.** Treneris Aleksejs stāstīja par savu darbu ikdienā, kādas prasmes un rakstura īpašības nepieciešamas, lai strādātu par treneri. Skolēni mācēja nosaukt arī pazīstamākos tenisa čempionus no Latvijas – Aļona Ostapenko, Anastasija Sevastova, Ernests Gulbis. Tikšanās laikā katram tika izsniegta tenisa raķete, bumbiņa un pirmās kustības varēja izmēģināt visi skolēni.

Lai kļūtu par labu sporta treneri, būtiska ir attīstīta analītiskā domāšana, lai spētu saskatīt sportistu spējas - ātrums, izveicība, koordinācija. Ja vēlies būt par treneri - īpaša uzmanība ir jāpievērš tādiem mācību priekšmetiem kā sports, veselības mācība, bioloģija, psiholoģija, ētika un svešvalodas.

Tikšanās noslēgumā treneris A.Abramovs visus aicināja vasarā uz tenisa nodarbībām jaunajā tenisa kortā.

Pasākums notika projekta Nr.8.3.5.0/16/I/001 „Karjeras atbalsts izglītojamiem vispārējās un profesionālās izglītības iestādēs” ietvaros.

Krāslavas pamatskolas pedagogs karjeras konsultants –  Skaidrīte Gasperoviča